HELSINŠKE SVESKE, Zatvori u Srbiji 2010 - Praćenje reforme zatvorskog sistema - Jelić, Marija; Lukić-Samardžija, Gordana; Palibrk, Ljiljana; Kuzminović, Ivan (Helsinški odbor za ljudska prava u Srbiji, 2011)
Unapređivanje krivičnopravnog sistema, kao preduslov za izgradnju boljeg i bezbednijeg društva, jedan je od najvažnijih aspekata reforme pravosuđa koja se u Srbiji sprovodi poslednjih godina. Osim nesumnjivog značaja za zajednicu, posmatran u kontekstu ljudske bezbednosti ovaj segment reforme dodatno dobija na važnosti, jer je neminovno vezan za globalne procese i međunarodni pravni poredak. U isto vreme, i postupanje sa prestupnicima i zatvorenicima koji se nalaze na izdržavanju kazne, podleže brojnim zakonima i pravilima, konvencijama i drugim dokumentima koji se baziraju, kako na specifi čnoj unutrašnjoj i međunarodnoj legislativi, tako i na konceptu ljudskih prava. Imajući to u vidu, Helsinški odbor za ljudska prava je već 2002. godine počeo sa monitoringom zatvora u Srbiji, najpre kroz jednogodišnji projekat kojim je obuhvaćeno 13 zatvora, a potom kroz trogodišnji (2003-2006) regionalni projekat "Prevencija torture-podrška rehabilitaciji žrtava torture", tokom koga je vršen kontinuirani monitoring svih zatvora u zemlji